กราแต็งโดฟีนัว

กราแต็งโดฟีนัว () เป็นอาหารชนิดหนึ่งจากภูมิภาคโดฟีเนทางตะวันออกเฉียงใต้ของฝรั่งเศส ทำจากมันฝรั่งที่ฝานให้มีความหนาประมาณเหรียญ วางเรียงซ้อนกันเป็นชั้น ๆ ในภาชนะดินเผาหรือถาดแก้วที่ถูกระเทียมและทาเนยจนทั่ว ราดนมหรือครีม (และบางครั้งโรยเนยแข็งกรุยแยร์ขูด) แล้วนำไปอบในเตาด้วยอุณหภูมิประมาณ 150–160 องศาเซลเซียส ก่อนจะเพิ่มความร้อนขึ้นในช่วง 10 นาทีสุดท้ายของการอบElizabeth David (1964 [1960]) French Provincial Cooking. Harmondsworth: Penguin Books. p. 251–2.Elizabeth Luard (1986) European Peasant Cookery London: Corgi. p. 337.

ผู้นิยมสูตรดั้งเดิมบางคนยืนกรานว่ากราแต็งโดฟีนัวต้องไม่มีเนยแข็ง เพราะจะกลายเป็น กราแต็งซาวัวยาร์ () แทนPeter Graham, Classic Cheese Cookery, 2008, , s.v. Gratin 'Dauphinois'" ถึงกระนั้น สูตรอาหารของเชฟหลายคนซึ่งรวมถึงโอกุสต์ แอ็สกอฟีเย, โอสติน เดอ ครอซ, รอเบิร์ต แคร์เรียร์ และคอนสตันซ์ สปราย ก็กำหนดให้ใช้เนยแข็งและไข่ด้วยRobert Carrier (1963) Great Dishes of the World. London: Nelson. p. 725.Constance Spry; Rosemary Hume (1979 [1956]) The Constance Spry Cookery Book. London: Pan Books. p. 207.

กราแต็งโดฟีนัวแตกต่างจากกราแต็งมันฝรั่งทั่วไปตรงที่ใช้มันฝรั่งดิบแทนที่จะเป็นมันฝรั่งต้มสุกElvia Firuski; Maurice Firuski (eds.) (1952) The Best of Boulestin. London: William Heinemann. p. 249. นอกจากนี้ยังแตกต่างจากปอมโดฟีน () ซึ่งเป็นอาหารที่ทำจากมันฝรั่งบดผสมกับแป้งและเครื่องปรุงต่าง ๆ แล้วนำไปทอดในน้ำมันท่วม

 อ้างอิง 

หมวดหมู่:อาหารจากมันฝรั่ง
หมวดหมู่:อาหารจากนม
หมวดหมู่:อาหารฝรั่งเศส